तापमान में 3.3 डिग्री की गिरावट; 5 दिन बारिश का अलर्ट, अमृतसर में 113.2MM बरसा
Punjab Weather Forecast; Mansoon Rain Alert | Amritsar Jalandhar Ludhiana  पंजाब में प्री-मानसून बारिश के बाद तापमान में औसतन 3.3 डिग्री की गिरावट देखने को मिली है। वहीं, पंजाब के पठानकोट व मोहाली क्षेत्र में मानसून दस्तक दे चुका है।
पंजाब में मानसून बारिश के बाद तापमान में औसतन 3.3 डिग्री की गिरावट देखने को मिली है। पंजाब में मानसून समय से चार दिन पहले ही पहुंच गया। 26 जून को जारी मौसम विभाग के आंकड़ों के अनुसार माझा, दुआबा व पूर्वी मालवा तक मानसून पहुंच गया है और मंगलवार पूरा पंजाब को मानसून कवर कर लेगा। मौसम विभाग ने अगले 5 दिन येलो अलर्ट जारी किया है।
मौसम विभाग के आंकड़ों के अनुसार, बीते 24 घंटों में सर्वाधिक बारिश अमृतसर में 113.2 MM रिकॉर्ड की गई। पुराने रिकॉर्ड की बात करें तो 30 जून 1970 को हुई 92.6MM बारिश का रिकॉर्ड चला आ रहा था। 15 जून को अमृतसर में 112.2 MM बारिश हुई। जिसने बीते सालों के जून माह के सभी रिकॉर्ड तोड़ दिए। लेकिन अब बारिश ने दूसरी बार रिकॉर्ड तोड़ा है।
अमृतसर के अलावा पठानकोट में 14.1MM, फरीदकोट में 24.8MM, गुरदासपुर में 26.7MM, फिरोजपुर में 16MM बारिश रिकॉर्ड की गई। चंडीगढ़ और मोहाली में भी बारिश ट्रेस की गई है।
पंजाब में मानसून की स्थिति
बिपरजॉय तूफान के कारण कमजोर हो चुका मानसून काफी तेजी से आगे बढ़ा है। एक दिन में ही मानसून ने उत्तर प्रदेश से हरियाणा का 750 किमी का सफर पूरा किया। वहीं 25 जून को मानसनू हिमाचल की तरफ से पंजाब बॉर्डर पर पहुंच चुका था। आज पश्चिमी मालवा को छोड़ पूरे पंजाब में मानसून बारिश कर रहा है।
न्यूनतम तापमान में गिरावट
माझा क्षेत्र में हुई बारिश के बाद पंजाब में 3.3 डिग्री तापमान में गिरावट आई है। तापमान सामान्य से 1.6 डिग्री नीचे चला गया। आने वाले अगले 5 दिन ऐसा ही मौसम बने रहने का अनुमान है। वहीं आज 22 डिग्री तापमान के साथ पंजाब में न्यूनतम तापमान फरीदकोट में दर्ज किया गया।
अमृतसर- जिले में न्यूनतम तापमान 24 डिग्री दर्ज किया गया, जो बीते दिन से 5.6 डिग्री और समान्य से 1.3 डिग्री कम रहा। वहीं आज का अधिकतम तापमान 33 डिग्री के करीब रहने का अनुमान है। आज बारिश के आसार हैं और पूरा दिन बादल छाए रहेंगे।
जालंधर- जालंधर में न्यूनतम तापमान 27 डिग्री के करीब दर्ज किया गया। वहीं आज का अधिकतम तापमान 33 डिग्री के करीब रहने का अनुमान है। आज बारिश होने के आसार बन रहे हैं।
लुधियाना- लुधियाना में न्यूनतम तापमान 26.3 डिग्री दर्ज किया गया, जबकि अधिकतम तापमान 33 डिग्री के करीब रहने का अनुमान है। यहां भी आज बारिश के आसार हैं।